《城中小筑新成夏月馀凉堪贾虽仅容膝亦颇远俗漫裁十律以畅幽襟 其八》
明代·邓云霄

公事朝来几许忙，浇花洗钵又焚香。盈盈野马飞虚牖，缓缓流焚转夕阳。

逆旅乾坤谁去住？醉中光景少炎凉。自从著就闲居赋，高枕羲皇乐未央。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。